**Модел уговора**

**о пружању услуге интернета за потребе Општинске управе општине Врњачка Бања, ЈН бр. 24/22**

Закључен дана 2022. године између уговорних страна:

1. **Општинске управе општине Врњачка Бања**, ул. Крушевачка бр. 17а., Врњачка Бања, ПИБ 100917981, Матични број 07175981, коју заступа Начелник Општинске управе општине Врњачка Бања, Славиша Пауновић ( у даљем тексту Наручилац)

и

2. , адреса:

ПИБ: , матични број: , број рачуна:

чији је заступник ( у даљем тексту

Добављач )

Извођач ће услугу извршити самостално.

*\*АЛТЕРНАТИВА*

Извођач ће своју уговорну обавезу из овог Уговора извршити са подизвођачем/има:

*(навести назив, седиште, ПИБ, део набавке који се поверава подизвођачу и проценат од*

*укупне вредности набавке који се односи на вредност услуге поверене подизвођачу )*

\*АЛТЕРНАТИВА

Извођач ће уговорну обавезу из овог Уговора извршити са групом понуђача (заједничка понуда):

*(навести назив, седиште и ПИБ учесника у заједничкој понуди )*

***Напомена:*** *одговарајућа алтернатива се попуњава само у случају подношења заједничке понуде или понуде са подизвођачем. У случају подношења заједничке понуде, односно понуде са учешћем подизвођача, у уговору треба навести назив, седиште и ПИБ свих понуђача из групе понуђача, односно свих подизвођача, део набавке који се поверава подизвођачу и проценат од укупне вредности набавке који се односи на вредност услуге поверене подизвођачу).*

Усвојена понуда: број

2022.године

Уводне одредбе

**Члан 1.**

У складу са чланом 52., 88. и 93. Закона о јавним набавкама („Службени гласник РС” број 91/19) Наручилац је спровео отворени поступак јавне набавке за набавку услуге интернета за потребе Општинске управе општине Врњачка Бања и три месне канцеларије.

Одлуком бр. од .2022. године додељен је уговор понуђачу , бр. Понуде , од

. 2022. године.

Наведена понуда Добављача и образац техничке спецификације саставни су делови овог Уговора.

**Члан 2.**

Овим уговором (у даљем тексту:„Уговор“) Наручилац и Добављач уређују међусобне односе у вези са коришћењем телекомуникационе услуге – пружања услуге интернета за потребе Општинске управе општине Врњачка Бања и три месне канцеларије.

Врста, количина, квалитет и цена услуга, као и технички експлоатациони подаци који ближе дефинишу услугу утврђени су у Техничкој спецификацији из Конкурсне документације (у даљем тексту: Техничка спецификација) и прихваћеној Понуди Добављача број: од 2022. године (у даљем тексту: Понуда).

Понуда и Техничка спецификација чине саставни део Уговора и Добављач је дужан да се при реализацији уговора у потпуности придржава истих.

**Члан 3.**

Добављач је дужан да изврши техничку припрему и обезбеди услове за прикључење уређаја неопходних за коришћење услуге у свему према техничкој спецификацији.

Добављач је дужан да Наручиоцу обезбеди опрему и уређаје неопходне за коришћење услуга које су предмет уговора.

Уколико Добављач не изврши услуге из овог уговора, Наручилац може да наплати средство обезбеђења за добро извршење посла.

Наручилац, поред наплате средства обезбеђења за добро извршење посла, може и да одреди додатни рок за извршење предметних услуга који не може бити дужи од 3 дана.

Уколико Добављач ни у додатном року не реализује предметне услуге и радове, наручилац ће једнострано раскинути уговор, уз задржавање права да захтева накнаду штете настале у пословању због прекида у раду информационих сервиса.

**Члан 4.**

Уговорне стране су сагласне да месечна цена на дан закључења овог

уговора износи динара без ПДВ (попуњава Понуђач),

односно динара са ПДВ (попуњава Понуђач) а укупна уговорена вредност за период извршења услуге ( 24 месеца) износи \_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_ динара са ПДВ-ом (попуњава Понуђач).

Уговорне стране су сагласне да до промене месечних цена током периода важења уговора може доћи мењањем на већи или мањи износ у следећим случајевима:

* услед доношења нових законских и/или подзаконских одредби које регулишу делатност телекомуникационих услуга;
* уколико Наручилац престане да користи неку од локацију наведених у табели Техничкој спецификацији и у Понуди на којој се врши пружање услуге, те самим тим престане и потреба за пружањем услуга које су предмет уговора;
* уколико Наручилац стекне или закупи нову локацију на којој је потребно пружање услуге која је предмет уговора;
* уколико Наручилац промени начин и сврху коришћења неке од локација наведених у табели Техничкој спецификацији и у Понуди на којој се врши пружање услуге, те у складу са променом начина и сврхе коришћења локације престане и потреба пружањем услуга које су предмет уговора;
* уколико Наручилац промени начин и сврху коришћења неке од локација које нису наведене у табели Техничкој спецификацији и у Понуди, те у складу са променом начина и сврхе коришћења локације настане потреба за пружањем услуга које су предмет уговора.

**Члан 5.**

Уговор се закључује за период до 24 месеци, рачунајући од дана закључења, с тим што је почетак реализације предметне услуге у 2022. години, даном потписивања уговора, а завршетак реализације ће бити у 2024. години, истеком 24 месеци.

Финансијске обавезе у погледу плаћања предметне услуге које доспевају у 2023. години и 2024. години биће реализоване највише до износа средстава која ће бити одобрена у буџетској 2023. и 2024. годину за ту намену.

**Члан 6.**

Добављач се обавезује да своју телекомуникациону мрежу неопходну за коришћење услуге одржава у исправном стању, у складу са техничким прописима и стандардима, у циљу непрекидног и неометаног коришћења услуге од стране Наручиоца.

У случају прекида рада мреже из става 1. овог члана, Добављач одговара за стварну штету учињену намерно или крајњом непажњом.

Уколико Наручилац, услед сметње или квара на телекомуникационој мрежи Добављача, није могао несметано да користи везе у непрекидном трајању од најмање 12 (дванаест) сати, надокнада за услугу ће се умањити сразмерно времену непрекидног постојања сметњи, односно квара рачунајући од времена пријаве квара, а на основу Извештаја овлашћеног лица Наручиоца, и које је у обавези да надзире и контролише да Добављач, услугу пружа у складу са Уговором, а у случају сметњи или квара на телекомуникационој мрежи Добављача, благовремено о томе обавести Добављача.

**Члан 7.**

Наручилац се обавезује да ће плаћање вршити месечно, вирмански на рачун Добављача, и то у року до 45 дана од дана пријема исправно сачињеног рачуна, за услуге извршене у претходном месецу.

Уколико сметња или квар на телекомуникационој мрежи Добављача, доведе до прекида непрекидног и неометаног коришћења услуге од стране Наручиоца, овлашћено лице Наручиоца је у обавези да Извештај о периоду прекида достави уз испостављени рачун како би се накнада на месечном нивоу умањила сразмерно времену непрекидног постојања сметњи.

Обавезе Наручиоца из овог уговора које доспевају у наредној буџетској години биће реализоване највише до износа средстава која ће наручиоцу бити одобрена за наредну буџетску годину.

**Члан 8.**

Добављач гарантује тајност података Наручиоца везаних за коришћење услуга, као и слободу и тајност комуникације коришћењем његових услуга, у границама важећих прописа.

Са наведеним подацима Добављач може поступати само у циљу реализације уговора, извршавања његових на закону заснованих обавеза, наплате потраживања и развоја његових услуга.

Добављач је дужан да приликом реализације Уговора, чува као поверљиве све информације од неовлашћеног коришћења и откривања као пословну тајну, који могу бити злоупотребљени у безбедносном смислу.

Обавеза чувања пословне тајне односи се на све запослене, као и све друге особе укључене у пословање између Наручиоца и Добављача.

**Члан 9.**

Добављач је дужан, да након закључења Уговора, достави бланко сопствену меницу (соло меницу) регистровану, уредно оверену и потписану од стране овлашћеног лица и менично овлашћење за **добро извршење посла**, у висини од 10% од вредности понуде са ПДВ-ом и роком важења 20 дана дуже од дана трајања уговора у корист Наручиоца које треба да буду са клаузулом „без протеста“, роком доспећа „по виђењу“. Ако се за време трајања уговора промене рокови за извршење уговорне обавезе, важност сопствене менице (соло менице) мора се продужити за исти број дана. Извођач је у обавези да приликом достављања сопствене менице (соло менице) и меничног овлашћења за добро извршење посла, преда копије картона са депонованим потписима овлашћених лица. У случају да извођач са којим је закључен уговор не испуњава обавезе из уговора, Наручилац има право да реализује инструмент обезбеђења плаћања финансијске гаранције достављене од стране понуђача.

**Члан 10.**

Свака од уговорних страна може једнострано раскинути уговор у случају када друга страна не испуњава или неблаговремено испуњава своје уговором преузете обавезе.

О раскиду Уговора, уговорна страна је дужна писменим путем обавестити другу уговорну страну.

Уговор ће се сматрати раскинутим по протеку рока од 15 дана од дана пријема писменог обавештења о раскиду Уговора.

У свим случајевима једностраног раскида уговора, уговорна страна која је скривила раскид је у обавези да другој уговорној страни накнади штету коју претрпи у складу са општим правилима одговорности за штету.

**Члан 11.**

Измене овог уговора врше се само у писаној форми, путем анекса, уз предходну сагласност свих потписаних уговора.

**Члан 12.**

На све околности и случајеве који нису предвиђени овим Уговором примењиваће се одредбе позитивних законских прописа који регулишу предметну материју.

**Члан 13.**

Уговорне стране су сагласне да сва спорна путања у вези овог Уговора решавају споразумно, с тим да за решавање евентуалних спорова, који не буду решени мирним путем, уговорају надлежност Привредног суда у Краљеву.

**Члан 14.**

Уговор је сачињен сагласно вољи уговорених страна што исте потврђују својим потписима, а ступа на снагу даном потписивања обе уговорене стране.

**Члан 15.**

Овај уговор је сачињен у 4 (четири) равногласна примерка, од којих по 2 (два) примерка за сваку страну.

|  |  |
| --- | --- |
| за Добављача | за Наручиоца  Начелник Општинске управе |
| Директор | Општине Врњачка Бања  ***Славиша Пауновић*** |